Ծնվել է 1977թ. նոյեմբերի 12-ին, Երևանում: 1994թ. ավարտել է Երևանի թիվ 109 միջնակարգ դպրոցը: Սովորել է նաև երաժշտական դպրոցում: 1994թ. ընդունվել է ռազմական օդային ուսումնաան: 2009թ-ից սովորել է Երևանի թատրոնի և կինոյի պետական ինստիտուտի ռեժիսուրայի ֆակուլտետում: 2000թ-ից, որպես ռեժիսոր, աշխատել է «Արմենիա», 2005թ-ից` Հայաստանի հանրային, 2008թ-ից` «Շանթ» հեռուստաընկերություններում: Նկարահանել է թոք-շոուներ, հեռուստասերիալներ` «Ռուզանի սիրտը», «Ժառանգներ» և այլն: Նկարահանել է նաև ֆիլմեր` «Կղզի», «Նարնջագույն աշխարհ», «Հետ չնայես», որոնք մասնակցել են կինոփառատոների Բեռլինում, Երևանում, որտեղ արժանացել է Հատուկ մրցանակի: 2003-10թթ նկարահանել է ավելի քան 50 երաժշտական և գովազդային տեսահոլովակ: Աշխատում է «Բերգ Սաունդ» կինոստուդիայում, նկարահանել է ֆիլմեր ռուսական շուկայի համար` «Հետ նայիր» (2011թ.), «Հրաձիգ» (2011թ.), «Կեղծ ամուսնություն» (2012թ.), «В Россию за любовю» (2012թ.), «Нереальная любовь» (2012թ.) և այլն: